Precizēts

Ministru kabineta rīkojuma projekta

**„Par valsts nekustamās mantas Tirgoņu ielā 20B, Liepājā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | Ministru kabineta rīkojuma projekts Ministru kabineta rīkojuma projekts „Par valsts nekustamās mantas Tirgoņu ielā 20B, Liepājā, pārdošanu” (turpmāk – rīkojuma projekts) sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un ievērojot Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrās daļas nosacījumus, atļautu valsts akciju sabiedrībai „Valsts nekustamie īpašumi” pārdot izsolē valstij piederošu būvi. Publiskas personas mantas atsavināšanas likuma (turpmāk –Atsavināšanas likums) 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Atsavināšanas likuma 4.panta otrā daļa nosaka, ka publiskas personas mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu.Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrā daļa nosaka, ka valsts īpašuma objekti, par kuriem līdz pabeigšanas datumam nav saņemts privatizācijas ierosinājums, var tikt atsavināti Publiskas personas mantas atsavināšanas likuma noteiktā kārtībā.Valsts nekustamā īpašuma atsavināšanai pēc analoģijas tiks piemērota Atsavināšanas likuma 4.panta ceturtā daļa un 14. panta nosacījumi. Atsavināšanas likuma 4.panta ceturtā daļa nosaka personu loku, kas atsevišķos gadījumos var ierosināt publiskas personas mantas atsavināšanu un izmantot pirmpirkuma tiesības likuma 14.panta kārtībā.Saskaņā ar Valsts zemes dienesta 2010.gada 16.novembra kadastra izziņu Nr.11‑06/K-0120124 nekustamais īpašums (nekustamā īpašuma kadastra numurs 1700 532 0014) Tirgoņu ielā 20B, Liepājā, sastāv no vienas būves – garāžas ēkas (būves kadastra apzīmējums 1700 032 0107 004) ar apbūves laukumu 24,9 m². Saskaņā ar minēto Valsts zemes dienesta izdoto izziņu būves kadastrālā vērtība ir 828 lati.Nekustamā īpašuma valsts kadastra informācijas sistēmā būve – garāžas ēka (būves kadastra apzīmējums 1700 032 0107 004) reģistrēta kā patstāvīgs būvju īpašums ar kadastra numuru 1700 532 0014. Būves īpašnieks – Latvijas valsts Finanšu ministrijas personā.Garāžas ēka Tirgoņu ielā 20B, Liepājā (būves kadastra apzīmējums 1700 032 0107 004) atrodas Finanšu ministrijas bilancē. Nekustamais īpašums – garāžas ēka atrodas uz citai personai piederoša zemesgabala Tirgoņu ielā 20A, Liepājā (nekustamā īpašuma kadastra numurs 1700 032 0268). Ar 2010.gada 9.novembra Liepājas pilsētas būvvaldes lēmumu Nr.654 būvei – garāžas ēkai ir piešķirta adrese Tirgoņu ielā 20B, Liepājā. Īpašuma tiesības uz nekustamo īpašumu (nekustamā īpašuma kadastra numurs 1700 032 0268) nostiprinātas Genadijam Matvejevam Liepājas pilsētas zemesgrāmatas nodalījumā Nr.100000066987, lēmuma datums:20.02.2003.Saskaņā ar Valsts zemes dienesta 2009.gada 29.decembra kadastra izziņu Nr.11‑06/K-0022309/2181 nekustamais īpašums (nekustamā īpašuma kadastra numurs 1700 032 0268) Tirgoņu ielā 20A, Liepājā, sastāv no zemesgabala 706 m² platībā un būves – šķūņa (būves kadastra apzīmējums 1700 032 0107 005).Ministru kabinets 1997.gada 19.martā pieņēma rīkojumu Nr.137 „Par dzīvojamo māju pārņemšanu valsts īpašumā”. Ar šo rīkojumu virkne dzīvojamo namu, tostarp nekustamais īpašums Liepājā, Tirgoņu ielā 20, kura sastāvā ietilpa arī ķieģeļa garāža tika pārņemts valsts īpašumā un nodots valsts akciju sabiedrības „Valsts nekustamā īpašuma aģentūra” valdījumā. (1997.gada 28.aprīļa akts par īpašuma Tirgoņu ielā 20, Liepājā, pārņemšanu).Valsts akciju sabiedrība „Valsts nekustamā īpašuma aģentūra” Liepājas filiāle 1999.gadā veica garāžas rekonstrukciju un nodeva to ekspluatācijā (1999.gada 2.augusta akts par būves pieņemšanu ekspluatācijā). Garāžas ēku pēc ekspluatācijā nodošanas izmantoja valsts akciju sabiedrības „Valsts nekustamā īpašuma aģentūra” Liepājas filiāles vajadzībām.Ar Ministru kabineta 1999.gada 20.aprīļa rīkojumu Nr.193 „Par valsts dzīvojamo māju nodošanu privatizācijai” uz zemesgabala Tirgoņu ielā 20, Liepājā, esošā dzīvojamā māja kopā ar valstij piekrītošo zemesgabalu tika nodota Centrālajai dzīvojamo māju privatizācijas komisijai privatizācijai. Ar Liepājas pilsētas domes 2001.gada 11.janvāra lēmumu Nr.8 (ar 2001.gada 26.jūlija grozījumiem) zemesgabalam 706 m² platībā un uz tā esošajām ēkām un būvēm piešķirta adrese Tirgoņu iela 20A, Liepājā.Ar 2003.gada 10.janvāra pirkuma līgumu Centrālā dzīvojamo māju privatizācijas komisija ir pārdevusi Genadijam Matvejevam viendzīvokļa māju 2 stāvos ar 6 istabām ar kopējo platību 149,70 m², dzīvojamai mājai funkcionāli saistīto būvi - šķūni un dzīvojamai mājai funkcionāli saistīto zemesgabalu 706 m² platībā.Finanšu ministrija 2006.gada 22.martā cēla prasību pret Genadiju Matvejevu un valsts aģentūru „Mājokļa aģentūra”, (Centrālās dzīvojamo māju privatizācijas komisijas saistību un tiesību pārņēmēja, vēlākais nosaukums – Būvniecības, enerģētikas un mājokļu valsts aģentūra, savukārt no 2009.gada 1.jūlija valsts akciju sabiedrība „Privatizācijas aģentūra” veic valsts dzīvojamo māju privatizāciju) par īpašuma tiesību atjaunošanu Latvijas valstij Finanšu ministrijas personā uz 145/706 domājamām daļām no zemesgabala Tirgoņu ielā 20A, Liepājā,706 m² platībā (civillieta Nr.C02053306 (PAC-0619-10)).Finanšu ministrija uzskata, ka valsts aģentūra „Mājokļa aģentūra” ir pieļāvusi kļūdu nododot visu zemesgabalu vienas ēkas īpašniekam, neievērojot citas uz tā paša zemesgabala esošās būves īpašnieka tiesības. Ar noslēgto pirkuma līgumu tiek aizskartas valsts tiesības uz zemi, kas nepieciešama valstij piekrītošās garāžas uzturēšanai.Latvijas Republikas Augstākās tiesas Senāts ar 2009.gada 11.marta spriedumu atcēla Latvijas Republikas Augstākās tiesas Civillietu tiesu palātas 2008.gada 17.janvāra spriedumu un nodeva lietu jaunai izskatīšanai apelācijas instances tiesai. Spriedumā motīvu daļā ir norādīts, ka nekustamais īpašums ar zemes platību 706 m² platību Tirgoņu ielā 20A, Liepājā, izveidots ne tikai šobrīd Genadijam Matvejevam piederošo ēku uzturēšanai, bet arī valsts īpašumā esošās garāžas uzturēšanai. Ņemot vērā augstāk minēto Finanšu ministrija, pamatojoties uz likuma „Par nekustamā īpašuma ierakstīšanu zemesgrāmatās” normām, sagatavoja nostiprinājuma lūgumu par būves (būves kadastra apzīmējums 1700 032 0107 004) kā patstāvīga īpašuma objekta ierakstīšanu zemesgrāmatā un iesniedza to Liepājas zemesgrāmatu nodaļā.Finanšu ministrija ir saņēmusi Liepājas zemesgrāmatu nodaļas 2010.gada 21.decembra lēmumu Nr.2-5-2184 par nostiprinājuma lūguma atstāšanu bez ievērības. Tiesnese atteikumu pamato ar to, ka garāžas ēkas (būves) Tirgoņu ielā 20B, Liepājā, kuru lūdz ierakstīt zemesgrāmatā, apbūves laukums nav lielāks par 25 m² (garāžas ēkas apbūves laukums 24,9 m²), tātad tā kvalificējama kā mazēka un pamatojoties uz likuma „Par nekustamā īpašuma ierakstīšanu zemesgrāmatā” 19.pantu, kas nosaka, ka zemesgrāmatā nav ierakstāmas ēkas (būves), kuru tehniskās inventarizācijas lietā ir uzrādītas patvaļīgas būvniecības pazīmes, kā arī mazēkas un pagaidu būves, nav ierakstāma zemesgrāmatā. Vienlaicīgi Liepājas zemesgrāmatas tiesnese lēmumā norāda, ka likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.pantā uzskaitīti nosacījumi, pie kādiem ēkas (būves) uzskatāmas par pastāvīgu īpašuma objektu un šajā gadījumā neviens no šiem likumā norādītajiem nosacījumiem nav konstatējams.Finanšu ministrija ir vērsusies arī pie valsts akciju sabiedrības „Privatizācijas aģentūru” ar lūgumu izvērtēt iespēju pārņemt savā valdījumā garāžu un nodot Genadijam Matvejevam privatizācijai, veicot grozījumus 2003.gada 10.janvāra pirkuma līgumā. Valsts akciju sabiedrība „Privatizācijas aģentūra” 2010.gada 19.februāra vēstulē norāda, ka dzīvojamās mājas Tirgoņu ielā 20A, Liepājā, privatizācijas process ir pabeigts un, ka valstij piekrītoša mazēka nevar tikt pievienota privātpersonas īpašumā esošam nekustamajam īpašumam.2009.gada 2.decembrī un atkārtoti 2010.gada 16.jūnijā Genadijs Matvejevs Finanšu ministrijā ir iesniedzis iesniegumu, kurā lūdz atrisināt strīdu ārpustiesas kārtībā. Genadijs Matvejevs ir izteicis vēlmi nopirkt uz viņam piederošā zemesgabala esošo valsts būvi (būves kadastra apzīmējums 1700 032 0107 004), piedāvājot valstij samaksāt garāžas vērtību, atbilstoši tirgus novērtējumam un lūdz atļauju par saviem līdzekļiem garāžu nojaukt.Izvērtējot Genadija Matvejeva iesniegumu un turpmāko rīcību ar valsts nekustamo īpašumu Tirgoņu ielā 20B, Liepājā, Finanšu ministrija, kā labāko risinājumu redz piekrist ārpustiesas tiesisko attiecību noregulējumam un tiesvedības izbeigšanai, sekojošu iemeslu dēļ:1. saņemts Genadija Matvejeva iesniegums par valstij piederošās būves Tirgoņu ielā 20B, Liepājā, pirkšanu;
2. valstij, atgūstot īpašuma tiesības uz 145/706 domājamām daļām no zemesgabala 706 m² platībā (zemes vienības kadastra apzīmējums 1700 032 0268) būtu jāatmaksā Genādijam Matvejevam daļa no pirkuma summas;
3. nekustamais īpašums kļūtu par valsts un Genādija Matvejeva kopīpašumu;
4. lai izbeigtu kopīpašuma attiecības ar valsti, zemesgabala kopīpašiekam Genadijam Matvejevam zemesgabala domājamās daļas no valsts būtu vēlreiz jāpērk.

Ņemot vērā to, ka garāža pirms privatizācijas ietilpa nekustamā īpašuma Tirgoņu ielā 20, Liepājā, lietu kopībā, tad, lai realizētu Civillikuma 968 pantu, ir paredzēts pārdot to izsolē, piedāvājot zemes īpašniekam Genadijam Matvejevam izmantot pirmpirkuma tiesības, pēc analoģijas piemērojot Publiskas personas mantas atsavināšanas likuma 4.panta ceturtās daļas un 14.panta normas.Valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Valstij piederošās garāžas atsavināšanu ierosina Finanšu ministrija, jo valsts akciju sabiedrības „Valsts nekustamie īpašumi” Liepājas filiāle garāžas ēku vairs neizmanto filiāles vajadzībām.Ministru kabineta rīkojuma projekts ir sagatavots, ņemot vērā augstāk minēto tiesisko un faktisko apstākļu izklāstu, kā arī abu pušu vēlmi izbeigt tiesvedību un panākt izlīgumu ierosinātajā civillietā.Rīkojuma projekts attiecas uz tieslietu politikas jomu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam, ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi” pārdot izsolē nekustamo īpašumu (nekustamā īpašuma kadastra Nr. 1700 532 0014) – būvi (būves kadastra apzīmējums 1700 032 0107 004) – Tirgoņu ielā 20B, Liepājā, ievērojot Publiskas personas mantas atsavināšanas likuma 14.panta nosacījumus. Nekustamais īpašums nav nepieciešams Finanšu ministrijai un tās padotībā esošo iestāžu funkciju nodrošināšanai. Zemesgabala Tirgoņu ielā 20A, Liepājā, īpašnieks Genadijs Matvejevs, uz kura zemesgabala atrodas valstij piederošā būve – garāža ir izteicis vēlmi nopirkt valsts garāžu un izbeigt tiesvedību ar valsti, panākot izlīgumu ierosinātājā civillietā Nr.C02053306 (PAC-0619-10).Finanšu ministrija neiebilst ārpustiesas tiesisko attiecību noregulējumam un valstij piederošās būves atsavināšanai zemes īpašniekam Genadijam Matvejevam. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekta būtība skar Ministru kabineta kompetenci lemt par to. Rīkojuma projekts neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | Turpmākie trīs gadi (tūkst. latu) |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | Nav precīzi aprēķināms. |
| 1.3. pašvaldību budžets | Nav precīzi aprēķināms. |
| 2. Budžeta izdevumi: | Nav precīzi aprēķināms. |
| 2.1. valsts pamatbudžets | Nav precīzi aprēķināms. |
| 2.2. valsts speciālais budžets | Nav precīzi aprēķināms. |
| 2.3. pašvaldību budžets | Nav precīzi aprēķināms. |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | Nav precīzi aprēķināms. |
| 3.3. pašvaldību budžets | Nav precīzi aprēķināms. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķināms. |
| 5. Precizēta finansiālā ietekme: | X | Nav precīzi aprēķināms. |
| 5.1. valsts pamatbudžets | Nav precīzi aprēķināms. |
| 5.2. speciālais budžets | Nav precīzi aprēķināms. |
| 5.3. pašvaldību budžets | Nav precīzi aprēķināms. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu publiskas personas mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Šobrīd nevar precīzi aprēķināt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Anotācijas II, IV, V un VI sadaļa –projekts šīs jomas neskar.

Finanšu ministrs A.Vilks

30.03.2011. 11:34

2009

V.Bružas, 67024927

Vita. Bruzas@vni.lv